I Milwaukee Bucks i ze una de łe trenta scuadre che łe zoga inte ła NBA, fondada inte el 1968. No sendo intra łe scuadre pì forti, parché pena nasùe, inte el draft del 1969 i ga cronpà el forte Lew Alcindor, conosùo mejo come Kereem Abdul-Jabbar: lu e Oscar Robertson inte i ani Setanta i ze stài na copia cuazi inbatìbiłe che ła ga anca portà un trofèo a i Bucks. Inte i ani Otanta e Noanta A ghe ze stà alti e basi, e inte ła stajon 2000-2001 invese ła scuadra ła ga desputà uno de i mejo canpionadi rivando in finałe ma perdindo co i Philadelphia Sixers. I ani dopo i Bucks i ze stài bastansa in crizi de rezultadi, anca se A ghe jera bone promese in canpo; dal 2021 A ze rivà zóvani boni come el grego Giannis Antetokounmpo e Jabari Parker che, grasie a ła conprovada braura de l'ałenador Jason Kidd, i ga bone prospetive pa'l futuro.